**Վլադիմիր Նիկոլաևիչ Պոնոմարենկո** (ուկրաիներեն՝ Володимир Миколайович Пономаренко, 1972 թվական, հոկտեմբերի 29, Նիկոլաև, Ուկրաինական ԽՍՀ, ԽՍՀՄ), ուկրաինացի ֆուտբոլիստ, կիսապաշտպան։ Ներկայումս զբաղվում է մարզչական աշխատանքով։

1991 թվականին սկսում է հանդես գալ Օչակովի «Մայակում»։ Հետո շուրջ յոթ տարի հանդես է գալիս «Նիկոլաև» ակումբի կազմում։ Դրանից հետո համալրում բարձրագույն առաջնությունում հանդես եկող «Կրիվբասի», Դոնեցկի «Մետալուրգի» և «Տավարիայի» կազմերը։ Չորս անգամ դարձել է Ուկրաինայի առաջնության բրոնզե մեդալակիր։ 19-րդ հորիզոնականը զբաղեցնելով ընդգրկվել է Football.ua կայքի կողմից կազմված «Կրիվբասի» լավագույն ֆուտբոլիստների ցուցակի մեջ։ 2005 թվականին աշխատել է «Կրիվբաս-2»-ի մարզչական շտաբում։ 2007 թվականից հանդիսանում է «Նիկոլաև» ակումբի գլխավոր մարզիչը։

Խաղային կարիերա
---------------

Ֆուտբոլով սկսել է զբաղվել երրորդ համարի ՄՊՍԴ-ում (մանկապատանեկան սպորտային դպրոց)։ Նրա առաջին մարզիչ Վիկտոր Շեխովցևը Վլադիմիրին թիմում նշանակում է, որպես կիսապաշտպան։ Մի քանի տարի Պոնոմարենոկոն շարունակում է կրթությունը այդ դպրոցում։

1991 թվականին Պոնոմարենկոն անցկացնում է իր առաջին պրոֆեսիոնալ հանդիպումը Օչակովի «Մայակի» կազմում։ 1992 թվականին ֆուտբոլիստը հրավիրվում է իր բնակության շրջանի գլխավոր ակումբ՝ «Էվիս»։ Այս ակումբի կազմում նա կատարում է իր նորամուտը՝ 1992 թվականի օգոստոսի 1-ին «Բլագոյի» դեմ կայացած գավաթային հանդիպման շրջանակներում։ Առաջին իսկ խաղում նա գոլի հեղինակ է դառնում, ինչի շնորհիվ իր նոր թիմը տանում է 2-1 հաշվով հաղթանակ։ Երկու շաբաթ անց «Խիմիկի» դեմ տնային հանդիպման շրջանակներում Պոնոմարենկոն բացում է իր գոլերի թիվը նաև Ուկրաինայի առաջնության շրջանակներում։ Վեց մրցաշրջանների ընթացքում նա դառնում է թիմի հիմնական առաջատարներից մեկը։ Երկու անգամ ճանաչվել է տարածաշրջանի լավագույն ֆուտբոլիստ։ Ութ անգամ թիմի հետ միասին խաղադաշտ է դուրս եկել ավագի թևկապով։ Պոնոմարենոկոյի համար ամենահաջող մրցաշրջանը այս թիմի կազմում դառնում է 1997-98 թվականների մրցաշրջանը, որի շրջանակներում արդեն «Նիկոլաև» անունով հանդես եկող ակումբը մեծ առավելությամբ դառնում է Ուկրաինայի չեմպիոն։ Այսպիսի հաջողությունից հետո ակումբի չորս առաջատարները՝ Լավրենցով, Բուգայը, Պոնոմարենկոն և Զաբրանսկին հրավիրվում են Կրիվորոժի «Կրիվբաս»։ Այս իրադարձությունից հետո շուրջ 15 տարվա մեջ նրանք դառնում են վերջին ֆուտբոլիստները, որոնք գումարի դիմաց տեղափոխություն են կատարում այս ակումբից։

Պոնոմարենկոն «Նիկոլաև» ակումբի գլխավոր մարզչի պաշտոնում
1998 թվականի հուլիսին Պոնոմարենկոն կատարում է իր նորամուտը «Կրիվբասի» կազմում։ Նախկին նիկոլաևեցիներ Լավրենցովը և Պոնոմարենոկոն դառնում է այն ֆուտբոլիստները, որոնց խաղը մեծ նշանակություն է ունենում «Կրիվբասի» համար։ Հենց առաջին մրցաշրջանում Պոնոմարենկոն ակումբի հետ միասին գրանցում են «Կրիվբասի» համար չտեսնված արդյունք․ նրանք վաստակում են Ուկրաինայի առաջնության բրոնզե մեդալներ։ Պոնոմարենկոն իր հեղինակած վեց գոլերի շնորհիվ դառնում է ակումբի լավագույն ռմբարկուն։ Կրիվբասի այդպիսի հաջողությանը հետևում է խաղերի մեկնարկը ՈւԵՖԱ գավաթի խաղարկության շրջանակներում։ 1999 թվականի օգոստոսի 12-ին «Մետալուրգ» մարզադաշտում ադրբեջանական «Շամկիրի» դեմ կայացած խաղում Պոնոմարենոկոն հանդիպման 8-րդ րոպեին գոլի հեղինակ է դառնում։ «Կրիվբասի» կազմում 2000 թվականին Պոնոմարենոկոն կրկին բրոնզե մեդալներ է վաստակում։ Այս ակումբի կազմում ընդհանուր հաշվով 1998 թվականից 2004 թվականը Պոնոմարենկոն անցկացրել է 102 հանդիպում և դարձել է 11 գոլի հեղինակ։

2001 թվականի ձմռանը «Կրիվբասը» ծանր ֆինանսական վիճակում էր։ Պոնոմարենոկոն համալրում է Դոնեցկի «Մետալուրգի» կազմը։ Դոնեցկուն անցկացրած երեք մրցաշրջանների ընթացքում Պոնոմարենկոն իր ձեռքբերումների թվին է ավելացնում ևս երկու Ուկրաինայի առաջնության բրոնզե մեդալ։ 2002 թվականի մայիսին Ուկրաինայի ազգային հավաքականի գլխավոր մարզիչ Լեոնիդ Բուրյակը հրավիրում է Պոնոմարենկոյին հավաքական LG-cup մրցաշարի մասնակցելու նպատակով։ Կարիերայի ավարտին Պոնոմարենկոն վերադառնում է «Կրիվբաս», իսկ հետո իր ուժերը փորձում է Տավրիա ակումբի կազմում, որի կազմն էլ համալրում է Ալեքսանդր Կոսևիչի խորհրդով։

2006-07 թվականների մրցաշրջանում Պոնոմարենկոն վերադառնում է «Նիկոլաև», որի կազմում անցկացնելով 13 հանդիպում արդեն վերջնական տրվում է մարզչական աշխատանքին։ Նիկոլաևյան ակումբի կազմում ընդհանուր հաշվով Պոնոմարենկոն անցկացրել է 234 հանդիպում և դարձել է 27 գոլի հեղինակ։

Մարզչական կարիերա
-----------------

2007 թվականի մայիսից Պոնոմարենկոն որոշ ընդմիջումներով հանդիսանում է «Նիկոլաև» ակումբի մարզչական շտաբի անդամներից։ 2013 թվականի նոյեմբերի 3-ին Օլեգ Ֆեդորչուկի գլխավոր մարզչի պաշտոնը լքելուց հետո, Պոնոմարենկոն նշանակվում է նրա փոխարեն։ Այս պաշտոնում անցկացրել է հանդիպում։

Խաղաոճ
------

Football.ua պորտալի տեսաբան Վասիլիի Գնատյուկը այսպես է բնութագրել Պոնոմարենկոյին․ «ճկուն, արագ, ընդունակ է արագության տակ շրջանցել մի քանի մրցակցի։ Դրա հետ մեկտեղ Վլադիմիրը լավ է տեսնում խաղադաշտը և կարդում խաղը։ Եթե խաղընկերը գտնվում է նպաստավոր դիրքում, ապա Պոնոմարենոկոն մատակարարում է նրան գնդակը։ Այո և անձամբ նա դեմ չէ ստուգել մրցակից թիմի դարպասապահի ամրությունը։ Կարող է և խաղի ընթացքում գոլի հեղինակ դառնալ և հաջողության հասնել ստանդարտ դիրքից կատարած հարվածից։ Բացի դրանից է, եթե կարիքը կա Վլադիմիրը կխաղա այնպես, ինչպես ոչ ոք չի սպասում, կտանի ողջ թիմին իր հետևից և երկրպագուների սրտերում հանգստություն կառաջացնի»։

Ալեքսանդր Դվոյնիսյուկ, Նիկոլաևյան լուրեր թերթի լրագրողը, այսպես է բնութագրել ֆուտբոլիստին․ «հենակետայինին առաձնացնում է խաղում անսպասելիությունը, ճկունությունը և մրցացկի եզրը կտրելու կարողությունը։ Գումարած այս ամենին բարձր մակարդակի վրա գտնվող տեխնիկան և խոցելի հարվածը»։

Ընտանեկան վիճակ
---------------

Ամուսնացած է։ Կնոջ անունը Ալյոնա է։ Ալեքսանդրի որդին հանդես է գալիս Ուկրաինայի սիրողական ակումբներում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Transfermarkt.com(բազմ․) — 2000.
2. 1 2  «50 лучших. Кривбасс (часть вторая)» (ռուսերեն). Василий Гнатюк, Football.ua. 2010 թ․ մարտի 12. Արխիվացված օրիգինալից 2014 թ․ սեպտեմբերի 12-ին. Վերցված է 2018 թ․ օգոստոսի 22-ին.
3. 1 2  «Николаевский футболист и тренер Владимир Пономаренко отметил своё сорокалетие!» (ռուսերեն). Вадим Серый, «Николаевские новости». 2012 թ․ հոկտեմբերի 29. Արխիվացված օրիգինալից 2014 թ․ սեպտեմբերի 12-ին. Վերցված է 2018 թ․ օգոստոսի 22-ին.
4. ↑  ««Здесь были «туристы», — Федорчук о трансферной политике «Николаева» до его прихода» (ռուսերեն). «НикСпорт». 2013 թ․ սեպտեմբերի 21. Արխիվացված օրիգինալից 2014 թ․ հունվարի 30-ին. Վերցված է 2018 թ․ օգոստոսի 22-ին.
5. ↑  ««Кривбасс»: пять лучших сезонов перед банкротством» (ռուսերեն). Чемпионат.com. 2013 թ․ հունիսի 11. Արխիվացված օրիգինալից 2014 թ․ սեպտեմբերի 12-ին. Վերցված է 2018 թ․ օգոստոսի 22-ին.
6. ↑  ««Кривбасс» распродаётся?» (ռուսերեն). Чемпионат.com. 2001 թ․ դեկտեմբերի 18. Արխիվացված օրիգինալից 2014 թ․ սեպտեմբերի 12-ին. Վերցված է 2018 թ․ օգոստոսի 22-ին.
7. ↑  «Владимир Пономаренко в донецком «Металлурге»» (ռուսերեն). Михаил Юрьев, газета «Команда». 2001 թ․ դեկտեմբերի 22. Արխիվացված օրիգինալից 2014 թ․ սեպտեմբերի 12-ին. Վերցված է 2018 թ․ օգոստոսի 22-ին.
8. ↑  «Пономаренко вызван в сборную Украины» (ռուսերեն). Пресс-служба ФК «Металлург». 2002 թ․ մայիսի 11. Արխիվացված օրիգինալից 2014 թ․ սեպտեմբերի 12-ին. Վերցված է 2018 թ․ օգոստոսի 22-ին.
9. ↑  «Пономаренко и Яксманицкий усилят «Кривбасс»» (ռուսերեն). Пресс-служба ФК «Металлург». 2004 թ․ մարտի 19. Արխիվացված օրիգինալից 2014 թ․ սեպտեմբերի 12-ին. Վերցված է 2018 թ․ օգոստոսի 22-ին.
10. ↑  «Владимир Пономаренко стал тренером «Кривбасса»» (ռուսերեն). «Спорт-Экспресс» в Украине. 2005 թ․ ապրիլի 6. Արխիվացված օրիգինալից 2014 թ․ սեպտեմբերի 12-ին. Վերցված է 2018 թ․ օգոստոսի 22-ին.
11. ↑  «Владимир Пономаренко назначен исполняющим обязанности главного тренера МФК «Николаев»» (ռուսերեն). «Николаевские новости». 2013 թ․ նոյեմբերի 3. Արխիվացված օրիգինալից 2014 թ․ հունվարի 30-ին. Վերցված է 2018 թ․ օգոստոսի 22-ին.

Գրականություն
-------------

* *Двойнисюк, Александр.* Есть «четвертак» : статья // Николаевские новости. — 1997. — № 49 (138) (30 Սեպտեմբերի). — С. 3.
* *Двойнисюк, Александр.* Пономаренко — 200! : статья // Николаевские новости. — 1997. — № 61 (150) (11 Նոյեմբերի). — С. 5.
* *Двойнисюк, Александр.* Владимир Пономаренко — лучший футболист Николаева : статья // Николаевские новости. — 1997. — № 67 (156) (2 Դեկտեմբերի). — С. 5.

Արտաքին հղումներ
----------------

* «Պրոֆիլը» (ռուսերեն). *AllPlayers.in.ua* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Transfermarkt (խաղացող) · Transfermarkt (մարզիչ) · ՈւՖԱ |

 |